Freddy Johansson

Freddy ”KRIMZ” Johansson (s. 25. huhtikuuta 1994) on ruotsalainen "Counter-Strike 2" -ammattilainen. Hän on edustanut lokakuusta 2016 Fnaticia. Häntä ja Olofmeisteriä on pidetty yhtenä pelin laadukkaimmista pelaajaduoista.
Ura.
2013–2014.
KRIMZ aloitti uransa LGB-joukkueessa kesäkuussa 2013. Joukkue tuli toiseksi Svecup Finals 2013 -turnauksesta. KRIMZ jäi joukkueen suosituimpien pelaajien varjoon olemalla vain sen tukipilari. Hän vaihtoi vuoden päästä ensimmäistä kertaa Fnaticiin. Fnatic ei alun perin suunnitellut yhtään KRIMZin hankkimista, mutta otti hänet lopulta Olofmeisterin kertoessa hänestä. Joukkue tuli elokuussa toiseksi merkittävästä ESL One: Cologne 2014 -turnauksesta, jossa se hävisi niin ikään ruotsalaiselle Ninjas in Pyjamasille finaalissa. Joukkue voitti loppuvuodesta neljä merkittävää S-tason turnausta, jotka olivat FACEIT League - Season 2, ESWC 2014 ja ESEA Season 17 - Global Invite Division. Joukkue voitti kaikista turnauksista 20 000 dollaria. KRIMZ valittiin vuoden HLTV-rankingissa 9. sijalle.
2015.
Fnatic voitti helmikuun alussa Clutch Con 2015 -turnauksen, kun se voitti Cloud9:n finaalissa. Maaliskuussa joukkue voitti todella merkittävän ESL One: Katowice 2015 -turnauksen. Joukkue pelasi jälleen finaalissa Ninjas in Pyjamasia vastaan. Seuraavan tärkeän voittonsa Fnatic sai toukokuussa DreamHack Open Tours 2015 -turnauksesta, ja KRIMZ sai turnauksen MVP-tittelin. Joukkue voitti heti perään Gfinity Spring Masters 2 -turnauksen. Heinäkuussa joukkue voitti 100 000 dollaria ESL ESEA Pro League Season 1 - Finals -turnauksesta. Elokuussa joukkue voitti toisen erittäin merkittävän turnauksensa, joka oli ESL One: Cologne 2015. KRIMZ pelasi finaalissa yhden erittäin tärkeän neljän tapon kierroksen. Loppuvuonna Fnatic voitti edelleen kaksi 100 000 dollarin rahapalkinnon turnausta, jotka olivat FACEIT League 2015 Stage 3 Finals ja ESL ESEA Pro League Season 2 - Finals. Fnatic oli joulukuussa maailman paras joukkue. KRIMZ itse saavutti HLTV-ratingissa 7. sijan. 
2016.
Fnaticin voittoputki jatkui vuoden ensimmäisestä turnauksesta, joka oli StarLadder i-League StarSeries XIV. Fnatic voitti Intel Extreme Masters X - World Championshipin maaliskuussa, kun se voitti Luminosityn finaalissa. Joukkue tuli toiseksi Eleague Season 1 -turnauksesta, kun se hävisi Virtus.prolle finaalissa. KRIMZ lähti Fnaticista GODSENT-joukkueeseen Jesper ”JW” Wecksellin ja Robin ”flusha” Rönnquistin kanssa. GODSENTin riveissä KRIMZ ei voittanut yhtäkään turnausta, ja joukkueen rahallisesti paras sijoitus oli neljänneksi Gfinity CS:GO Invitational -turnauksesta. KRIMZ liittyi takaisin Fnaticiin jo lokakuussa, kun Jonas "Lekr0" Olofsson liittyi hänen tilalleen GODSENTiin.
2017–2019.
Fnatic tuli vuoden alussa neljänneksi ELEAGUE Major Atlanta 2017 -turnauksesta. Fnatic ei saavuttanut merkittäviä voittoja vuonna 2017.
Maaliskuussa 2018 Fnatic voitti kaksi todella arvokasta turnausta. Ensimmäinen niistä oli Intel Extreme Masters XII - World Championship, jossa se voitti FaZen finaalissa. Toinen oli World Electronic Sports Games 2017, josta Fnatic voitti 800 000 dollaria. KRIMZ sai turnauksen MVP-tittelin. Fnatic voitti vuoden viimeisen turnauksensa, joka oli PLG Grand Slam 2018.
Fnatic voitti vuonna 2019 vain yhden turnauksen, joka oli merkittävä DreamHack Masters Malmö 2019. KRIMZ pääsi takaisin HLTV TOP 20 -sijoituksille 17. sijalla vuonna 2019.
Tanskalaisjoukkue Astralis katkaisi vuosina 2018–2019 Fnaticin johdon maailman parhaana joukkueena. KRIMZ oli tänä aikana laadukas tiimipelaaja ja välillä joukkueen tähtipelaaja.
2020–.
Fnatic voitti vuoden 2020 alkupuolella ESL Pro League Season 11: Europe -turnauksen, jossa se kukisti Mouzin finaalissa. KRIMZ sai edellisvuoden HLTV-sijoituksen tapaan 17. sijan vuonna 2020.